ગઈ કાલે તેની પરીક્ષા હોવાથી હું તેને સવારે ઉઠાડવા ગયો હતો એમ જણાવતાં રડમસ સૂરે રમેશ પટેલે કહ્યું હતું કે ‘સ્કૂલમાં પરીક્ષા હોવાથી હું તેને ૫.૧૫ વાગ્યે ઉઠાડવા ગયો તો તે નિસ્તેજ પડ્યો હતો. મેં તેને ઢંઢોળ્યો, પણ તેણે કોઈ જ રિસ્પૉન્સ આપ્યો નહોતો. મને કંઈ અજુગતું બન્યું હોવાની શંકા ગઈ હતી. મેં અને મારી પત્નીએ કોશિશ કરી, પણ તે સહેજે હલ્યો નહોતો. અમે તરત જ તેને નજીકની પ્રાઇવેટ હૉસ્પિટલમાં લઈ ગયા હતા. ત્યાંના ડૉક્ટરે તેને મૃત જાહેર કર્યો હતો અને રાજાવાડી હૉસ્પિટલમાં લઈ જવાની સલાહ આપી હતી.’